
	Informuojame, kad 2025 m. rugpjūčio 7 d. Centrinės viešųjų pirkimų informacinės sistemos priemonėmis gavome tiekėjų klausimus „Dirbtinio intelekto (DI) sprendimo, VĮ Registrų centro telefonijos sistemai, kūrimo ir diegimo paslaugos (Atviras tarptautinis konkursas)“ viešajame pirkime (pirkimo numeris 3677808), teikiame klausimus (kalba netaisyta) ir atsakymus į juos.
Atsakymai į 2025 m. rugpjūčio 11 d. tiekėjo užduotus klausimus nebus teikiami, nes jie pateikti praleidus Pirkimo sąlygų 1 priede nurodytą terminą.

	Eil. Nr.
	Klausimas
	Atsakymas

	1. 
	Autonominis įrankis turi palaikyti lietuvių kalbą vykdant pokalbio transkribavimą (speech to text) pagal demonstracijos metu RC pateiktą įrašą. Koks pateikiamo įrašo formatas? Tik wav ar ir kitokie kaip mp3?
	Pokalbio įrašas bus pateiktas wav formatu (Techninės specifikacijos 1 priedo 7.1. skyriaus 31 p.).

	2. 
	Įrankis turi galėti identifikuoti kliento prašymo numerį ir pateikti klientui prašymo būseną. RC pateiks prašymų numerių ir būsenų sąrašą, kuris bus naudojamas demonstracijoje. "Identifikuoti" nurodo, kad klientas turės pasakyti numerį žodžiu ar/ir suvesti telefono ekrane? Ar prašymo numeris yra sudarytas iš skaičių ar ir kitų simbolių?
	Prašymo numerį skambinantysis gali pateikti abiem būdais: pasakyti žodžiu arba suvesti telefono ekrane. Prašymu numerį sudaro tik skaičiai (Techninės specifikacijos 1 priedo 6.2. skyriaus 10 p.).

	3.
	DI sprendimas turi gebėti pokalbių transkripcijas suskirstyti pagal pokalbių kategorijas ar skambinusius klientus, kurių pagrindu būtų galima vykdyti paiešką. Kokios galimos pokalbių kategorijos?  Ką reiškia skirstyti pagal skambinusius klientus?
	Kaip numatyta Techninės specifikacijos 1 priedo 4.1 skyriuje pokalbių kategorijos skirstomos pagal jų turinį.
Skambinusių klientų skirstymas bus nustatytas detalios analizės metu.

	4.
	Turi būti galimybė administruoti naudotojus, naudotojų grupes ir jų roles. Kam būtų naudojamos grupės ir rolės?
	Standartiškai grupės ir rolės būtų naudojamos tam tikriems sistemos funkcionalumams pasiekti.

	5. 
	Ar turite numatę koks dabar rinkoje esantis SaaS sprendimas tenkina visas ar didžiąją dalį keliamų reikalavimų? 
	Neturim numatę.

	6.
	Ar visas sprendimas turi būti vieno SaaS sprendimo dalis? Ar gali atskirus funkcionalumus aptarnauti atskiri komponentai? Pvz. Skambučių centro funkcionalumas atskirai nuo skambučių analizės dalies.
	Atskirus funkcionalumus gali aptarnauti atskiri komponentai. Techninėj specifikacijoj nėra numatyta apribojimų.

	7.
	Ar įvardintas reikalavimas “12 mėn. DI sprendimo garantinės priežiūros ir konsultavimo dėl įdiegtų funkcionalumų paslaugos šiame RPO apibrėžta apimtimi bei suteikiant ne mažiau nei 100 „Avaya“ įrankio naudotojams prieigą prie DI sprendimo su šiame RPO apibrėžtu funkcionalumu. Jei DI sprendimui eksploatuoti reikalinga licencijų nuoma (angl. licence subscription), tai turi būti įskaičiuota į Tiekėjo pateiktą pasiūlymą (licencijos turi galioti visą sutarties galiojimo laikotarpį, įskaitant garantinės priežiūros laikotarpį).” apima operacinius kaštus? T.y. tokens?
	Paslaugų teikėjas turi prisiimti visus kaštus reikalingus DI sprendimo veikimui, įskaitant ir operacinius kaštus (tokens).

	8.
	Kokia numatoma sistemos apkrova?
a. Koks vidutinis skambučių skaičius per dieną/mėnesį?
b. Kokia vidutinė pokalbio trukmė?
c. Koks laukiamas didžiausias naudotojų skaičius vienu metu?
	Patikslinam, kad:
Per dieną apie 2000;
Vidutinė pokalbio trukmė 5 min;
Vienu metu iki 73 pokalbių.

	9.
	Kokie yra integracijos su Avaya techniniai reikalavimai “Tiekėjui bus pateikta integracijos su Avaya sistemos specifikacija”?
	Detalūs techniniai reikalavimai ir API aprašymas bus pateiktas sutarties vykdymo metu.

	10.
	Ar reikalinga ir kaip bus realizuojama integracija su PAS/PVS/Žiniatinklio servisas sistemomis?
	Techninėje specifikacijoje nurodytos visos reikalingos integracijos. Sutarties vykdymo metu bus pateikti integracijų aprašymai.

	11.
	Kas atrakingas už žiniatinklio serviso kūrimą?
	Kaip numatyta techninėje specifikacijoje, DI sprendimas turės pasiimti duomenis iš PAS per sukurtą rest API.

	12.
	WER (Word Error Rate) reikalavimas lietuvių kalbai gali būti iššūkis - ar testuota su esamais sprendimais?
	WER nustatytas rinkos dalyvių konsultacijų metu.



